ananddey/assamese-wiki-corpus huggingface dataset:
জানমণি (২০১১ চলচ্চিত্ৰ)

জানমণি হৈছে ২০১১ চনৰ ১৫ এপ্ৰিল তাৰিখে মুক্তি লাভ কৰা এখন অসমীয়া বোলছবি। এন কে প্ৰডাকচনৰ হৈ দেৱ বৰকটকী প্ৰযোজিত ছবিখনৰ পৰিচালনা ৰাজেশ ভূঞাৰ। ছবিখনৰ মুখ্য ভূমিকাত অভিনয় কৰা শিল্পী সকল হৈছে যতীন বৰা, শ্যামন্তিকা শৰ্মা, উৎপল দাস, মুনমী কলিতা, অৰুণ হাজৰিকা ইত্যাদি।

প্লট

ঢুলীয়া ডেকা ল’ৰা জান (যতীন বৰা) আৰু গাভৰু নাচনী ছোৱালী মণিৰ (শ্যামন্তিকা শৰ্মা) প্ৰেম কাহিনীৰ আধাৰত সৃষ্টি হৈছে জানমণি৷ জান আৰু মণিৰ মাজত প্ৰেম৷ মণিৰ ককায়েকে মণিক জানলৈ বিয়া নিদিয়ে৷ এনে সংঘাতক নেওচি মণিয়ে এদিন জানৰ ঘৰলৈ গুছি আহে৷ জান আৰু মণিৰ এনেদৰে বিয়া হৈ যায় আৰু কিছুদিন পাছত তেওঁলোকৰ সংসাৰত এজনী কন্যা সন্তানৰ জন্ম হয়৷ এদিন জানে ঢোল বজাবলৈ যাওঁতে কন্যা সন্তানটিৰ মৃত্যু হয়৷ এই ঘটনাৰ কাৰণে মণিৰ ককায়েকে জানক উদাসীন বুলি মণিক আকৌ নিজৰ ঘৰলৈ লৈ আহে৷ এনেদৰে বিচ্ছেদ ঘটিল জান আৰু মণিৰ মাজত৷ কিন্তু মণিৰ ভতীজাক (উৎপল দাস) জানৰ ভতীজিৰ মাজত প্ৰেম হোৱা কাৰণে জান আৰু মণিৰ পুনৰ মিলন হয়৷

অভিনয় শিল্পী

যতীন বৰা
শ্যামন্তিকা শৰ্মা
উৎপল দাস
মুনমী কলিতা
অৰুণ হাজৰিকা
মিণু বনিয়া
শ্ৰীমন্ত মাধৱ দত্ত
সৌৰভ হাজৰিকা
মিছ কল্পনা

সংগীত

জানমণিৰ সংগীত পৰিচালনা দিগন্ত ভাৰতী, মৌচম গগৈ, বিমান বৰুৱা আৰু বিপিন চাউদাঙৰ। সংগীত ব্যৱস্থাপনা অৰূপ দত্ত আৰু বিমান বৰুৱাৰ।

তথ্য সংগ্ৰহ

শ্ৰেণী:২০১১ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
বৰ্গক্ষেত্ৰ

]].

বৰ্গক্ষেত্ৰ হৈছে চাৰিডাল সমান জোখৰ বাহুৰে আবৰা ৯০ ডিগ্ৰীৰ (সমকোণ) আন্তঃকোণ বিশিষ্ট সমতলীয় ক্ষেত্ৰ।

গাণিতিক ধৰ্ম

পৰিসীমা
কালি বা ক্ষেত্ৰফল
এটা বাহুৰ দৈৰ্ঘ্য

অন্যান্য

কোনো সংখ্যাৰ দ্বিতীয় ঘাতকো (power) বৰ্গ বোলে

এটা বৃত্তৰ অন্তস্থ বৰ্গক্ষেত্ৰৰ ক্ষেত্ৰত বৃত্তটোৰ ক্ষেত্ৰফল বৰ্গক্ষেত্ৰটোৰ ক্ষেত্ৰফলৰ (প্ৰায় ২.২২) গুন।
কোনো বৰ্গক্ষেত্ৰৰ অন্তঃবৃত্তৰ ক্ষেত্ৰফল বৰ্গক্ষেত্ৰটোৰ ক্ষেত্ৰফলৰ (প্ৰায় ০.৭৯) গুন।
সমান পৰিসীমাৰ অন্য চতুৰ্ভুজতকৈ বৰ্গক্ষেত্ৰৰ কালি বেছি।

অ-ইউক্লিডীয় জ্যামিতি

অ-ইউক্লিডীয় জ্যামিতিত বৰ্গক্ষেতত্ৰ হৈছে চাৰিডাল বাহুবিশিষ্ট সুসম (সমান আন্তঃকোণ বিশিষ্ট) চতুৰ্ভুজ।
গোলকীয় জ্যামিতিত (spherical geometry) চাৰিডাল মহাবৃতাংশৰে (great circle arc) আৱৰি থকা সমান আন্তঃকোণ বিশিষ্ট বহুভুজ।
অতিগোলকীয় জ্যামিতিত (:en:hyperbolic geometry|hyperbolic geometry]]) বৰ্গক্ষেত্ৰ নাই।
Examples:
200pxSix squares can tile the sphere with 3 squares around each vertex and 120 degree internal angles. This is called a spherical cube. The Schläfli symbol is {4,3}.
200pxSquares can tile the Euclidean plane with 4 around each vertex, with each square having an internal angle of 90 degrees. The Schläfli symbol is {4,4}.
200pxSquares can tile the
Hyperbolic plane with 5 around each vertex, with each square having 72 degree internal angles. The Schläfli symbol is {4,5}.

গ্ৰাফ থিয়'ৰি

গ্ৰাফ থিয়ৰিত K4 সম্পূৰ্ণ গ্ৰাফ সকলো শীৰ্ষবিন্দু ৰেখাৰে সংযোগ কৰি অংকিত এটা বৰ্গক্ষেত্ৰৰ দ্বাৰা দৰ্শোৱা হয়। এটা সুসম চতুৰ্ফলকৰ সমান্তৰাল প্ৰক্ষেপনকো ইয়াৰ দ্বাৰা সূচাব পাৰি।

150px3-simplex (3D)

বহিঃসংযোগ

Triangle with two squares by Antonio Gutierrez from "Geometry Step by Step from the Land of the Incas"
স্কোৱেৰ (বৰ্গক্ষেত্ৰ) ম্যাথৱৰ্ল্ড ৱেবচাইটৰ পৰা।

শ্ৰেণী:বহুভুজ
শকুন্তলা দেৱী

শকুন্তলা দেৱী (; ৪ নৱেম্বৰ ১৯২৯ - ২১ এপ্ৰিল ২০১৩) এগৰাকী ভাৰতীয় লেখিকা তথা মানৱ গণকযন্ত্ৰ। তেওঁ ‘মানৱ কম্পিউটাৰ’ নামে পৰিচিত। তেওঁৰ অসাধাৰণ গণন ক্ষমতাৰ বাবে তেওঁক ১৯৮২ চনত ‘গীনিছ বুক অব ৱৰ্ল্ড ৰেকৰ্ডচ্’ত অন্তৰ্ভুক্ত কৰা হৈছে।

তেওঁ এগৰাকী লেখিকা হিচাপে কেইবাখনো কিতাপ লিখিছে। যাৰ ভিতৰত গণিত, সাঁথৰ বা প্ৰহেলিকা আৰু জ্যোতিৰ্বিজ্ঞানৰ ওপৰত আধাৰিত কিতাপ আৰু উপন্যাস আছে। তদুপৰি তেওঁক সমকামিতাৰ ওপৰত অধ্যয়ন কৰি কিতাপ লিখা প্ৰথম ভাৰতীয় বুলি গণ্য কৰা হয়।

জীৱনী

শকুন্তলা দেৱী ১৯২৯ চনৰ ৪ নৱেম্বৰত ভাৰতৰ বাংগালোৰৰ এক কন্নড় ব্ৰাহ্মণ পৰিয়ালত জন্ম গ্ৰহণ কৰে।

মানৱ কম্পিউটাৰ

শকুন্তলা দেৱীৰ এই অসাধাৰণ ক্ষমতা প্ৰকাশ পালে আৰু সমস্ত বিশ্ব ব্যাপী ইয়াৰ প্ৰদৰ্শনী আৰম্ভ হয়। ১৯৫০ চনত ইউৰোপত,১৯৭৬ চনত নিউইয়ৰ্কত এই প্ৰদৰ্শনী অনুষ্ঠিত হয়।

সৃষ্টিশীল মাধ্যমত অভিযোজনা

শকুন্তলা দেৱীৰ জীৱন আৰু কৰ্ম-আধাৰিত এখন হিন্দী ভাষাৰ আত্মজীৱনীমূলক ছবি ২০২০ চনৰ ৩১ জুলাই তাৰিখে মুক্তি দিয়া হ'ব। অভিনেত্ৰী বিদ্যা বালনে মুখ্য চৰিত্ৰটিত অভিনয় কৰা এই ছবিখন প্ৰযোজনা কৰিছে ছনি পিকচাৰ্ছ নেটৱৰ্কছ প্ৰডাকচনছ আৰু আবোনডাটিয়া এণ্টাৰটেইনমেইণ্টৰ বিক্ৰম মালহোত্ৰাই। উল্লেখ্য যে, ক'ভিড-১৯ বিশ্বমাৰীৰ হেতু ছবিখন ৰাজহুৱা চিত্ৰগৃহত মুকলি কৰাৰ পৰিৱৰ্তে অ'ভাৰ-দ্য-টপ (OTT) সেৱা এমাজন প্ৰাইম ভিডিঅ'ত মুক্তি দিয়া হ'ব। ছবিখন পৰিচালনা কৰিছে অনু মেননে।

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:সমাজকৰ্মী
মীনাক্ষী শেষাদ্ৰী

মীনাক্ষী শেষাদ্ৰী (ইংৰাজী: Meenakshi Seshadri; জন্ম: ১৬ নৱেম্বৰ ১৯৬৩) এগৰাকী ভাৰতীয় প্ৰাক্তন অভিনেত্ৰী, মডেল, নৃত্যশিল্পী আৰু সৌন্দৰ্য্য প্ৰতিযোগিতাৰ খিতাপধাৰী। মূলতঃ হিন্দী ছবিত কাম কৰাৰ লগতে তেওঁ কিছুসংখ্যক তেলেগু আৰু তামিল ভাষাৰ ছবিতো অভিনয় কৰিছিল। মনোজ কুমাৰে প্ৰযোজনা কৰা পেইণ্টাৰ বাবু (১৯৮৩) ছবিৰ জৰিয়তে তেওঁ প্ৰথমবাৰৰ ছবি জগতত প্ৰৱেশ কৰিছিল আৰু দ্বিতীয়খন ছবি হিৰোৰ (১৯৮৩) জৰিয়তে তেওঁ তাৰকা হিচাপে প্ৰতিস্থিত হৈছিল। এটা দশকজোৰা কেৰিয়াৰত তেওঁ সেই সময়ৰ অন্যতম জনপ্ৰিয় আৰু সৰ্বাধিক মাননী পোৱা অভিনেত্ৰী হিচাপে প্ৰতিষ্ঠা লাভ কৰিছিল।

অভিনয় জীৱনৰ পূৰ্বে শেষাদ্ৰীয়ে ১৯৮১ চনত ১৭ বছৰ বয়সত ইভছ উইকলি মিছ ইণ্ডিয়া প্ৰতিযোগিতাত জয়ী হৈছিল। ১৯৮০ আৰু ১৯৯০ চনত হিন্দী ছবিৰ অন্যতম আগশাৰীৰ অভিনেত্ৰী হিচাপে পৰিগণিত হয় আৰু অভিনয়, সৌন্দৰ্য্য আৰু নিপুণ নৃত্যৰ বাবে স্বীকৃতি লাভ কৰে। স্বাতী (১৯৮৬), '"ডাহলিজ (১৯৮৬), সত্যমেৱ জয়তে (১৯৮৭), আৱাৰগী (১৯৯০) আৰু ডামিনী (১৯৯৩)ৰ বাবে তেওঁ বিশেষ সমালোচকৰ প্ৰশংসা লাভ কৰে। নব্বৈৰ দশকত খাজুৰাহো নৃত্য মহোৎসৱতো তেওঁ অনুষ্ঠান পৰিৱেশন কৰিছিল।

তেওঁৰ ছবি ঘাটক মুক্তি পোৱাৰ পিছত তেওঁ চলচ্চিত্ৰ জগত এৰি স্বামী আৰু সন্তানৰ সৈতে আমেৰিকাত থাকিবলৈ লয়। তাত তেওঁ “চেৰিছ ডান্স স্কুল”ৰ পৰিচালনা কৰে। তেওঁৰ জীৱনৰ সম্পৰ্কে মীনাক্ষী এক্সেপ্ট হাৰ উইংছ নামৰ এখন তথ্যচিত্ৰ নিৰ্মাণ কৰা হৈছিল।

প্ৰাৰম্ভিক জীৱন

১৯৬৩ চনৰ ১৬ নৱেম্বৰত বিহাৰৰ সিন্দ্ৰীৰ (বৰ্তমান ঝাৰখণ্ডত) এক তামিল ব্ৰাহ্মণ পৰিয়ালত মীনাক্ষী শেষাদ্ৰীৰ জন্ম হৈছিল। প্ৰথমতে তেওঁৰ নাম আছিল শশীকলা শেষাদ্ৰী। ভেম্পতী চিন্না সত্যম আৰু জয়া ৰামা ৰাওৰ অধীনত তেওঁ ভাৰতনাট্যম, কুচিপুড়ি, কথক, আৰু ওড়িছী নামৰ চাৰিবিধ ভাৰতীয় শাস্ত্ৰীয় নৃত্যৰ প্ৰশিক্ষণ লৈছিল। ১৯৮১ চনত ১৭ বছৰ বয়সত ইভছ উইকলি মিছ ইণ্ডিয়া প্ৰতিযোগিতাত জয়ী হয় আৰু ১৯৮১ চনত জাপানৰ টকিঅ'ত অনুষ্ঠিত হোৱা মিছ ইণ্টাৰনেশ্যনেলত ভাৰতক প্ৰতিনিধিত্ব কৰে।

ব্যক্তিগত জীৱন

১৯৯৫ চনত বিনিয়োগ বেংকাৰ হৰিশ মহীশূৰৰ সৈতে মীনাক্ষী শেষাদ্ৰী বিবাহপাশত আবদ্ধ হৈছিল। বিবাহৰ পিছত মীনাক্ষীয়ে চিনেমাৰ পৰা অৱসৰ গ্ৰহণ কৰে। বৰ্তমান তেওঁলোকৰ দুটা সন্তান; এগৰাকী কন্যা আৰু এজন পুত্ৰ আছে। প্ৰথমে মীনাক্ষী টেক্সাছৰ প্লেনোত বাস কৰিছিল আৰু তাত তেওঁ ভাৰতনাট্যম, কথক, ওডিছি আদিৰ শিক্ষা প্ৰদান কৰিছিল। কেলিফৰ্ণিয়াত অনুষ্ঠিত হোৱা আমেৰিকান এছ'চিয়েচন অৱ ফিজিচিয়ানছ অৱ ইণ্ডিয়ান অৰিজিন (AAPI) কনভেনচনকে ধৰি বিভিন্ন চেৰিটি অনুষ্ঠান আৰু ধন সংগ্ৰহৰ অনুষ্ঠানৰ বাবে তেওঁ ছাত্ৰ-ছাত্ৰীৰ সৈতে অনুষ্ঠান পৰিৱেশন কৰে। তাৰ পিছত তাই ৱাশ্বিংটন ডি.চি.লৈ স্থানান্তৰিত হয়। তাত তেওঁ তেওঁ “চেৰিছ ডান্স স্কুল” নামৰ এখন নৃত্য প্ৰশিক্ষণ বিদ্যালয় পৰিচালনা কৰে

বঁটা আৰু স্বীকৃতি

মীনাক্ষী শেষাদ্ৰীয়ে তেওঁৰ চলচ্চিত্ৰ জীৱনত বহুতো বঁটা আৰু স্বীকৃতি লাভ কৰিবলৈ সক্ষম হৈছিল।
১৯৮৬ – স্বাতী ছবিৰ বাবে লাক্স শ্ৰেষ্ঠ অভিনেত্ৰী বঁটা
১৯৯১ – জুৰ্ম ছবিৰ বাবে ফিল্মফেয়াৰ শ্ৰেষ্ঠ অভিনেত্ৰীৰ মনোনয়ন
১৯৯২ – আপদবন্ধৱুডু ছবিৰ বাবে ফিল্মফেয়াৰ এৱাৰ্ড চাউথ শ্ৰেষ্ঠ অভিনেত্ৰীৰ নমিনেছন
১৯৯৪ – ডামিনী ছবিৰ বাবে শ্ৰেষ্ঠ অভিনেত্ৰী হিচাপে ফিল্মফেয়াৰ মনোনয়ন
১৯৯৩ – ডামিনী ছবিৰ বাবে শ্ৰেষ্ঠ অভিনেত্ৰী হিচাপে স্মিতা পাটিল স্মৃতি বঁটা
১৯৯৩ – আপদবন্ধৱুডু ছবিৰ বাবে শ্ৰেষ্ঠ অভিনেত্ৰী হিচাপে অন্ধ্ৰপ্ৰদেশ ৰাজ্যিক বঁটা।

তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় নৃত্যশিল্পী
মাৰিনা গোলবাহাৰী

মাৰিনা গোলবাহাৰী (দাৰী: مارینا گلبهاری; জন্ম ১৯৮৯) এগৰাকী আফগান অভিনেত্ৰী, যিয়ে ২০০৩ চনৰ চলচ্চিত্ৰ ওছামাত মুখ্য চৰিত্ৰত অভিনয় কৰি আন্তঃৰাষ্ট্ৰীয় খ্যাতি লাভ কৰে। এই চলচ্চিত্ৰত তেওঁ তালিবান শাসনকালত নিজৰ পৰিয়ালৰ সহায়ৰ বাবে ল’ৰাৰ দৰে পিন্ধি আৰু আচৰণ কৰিব লগা এগৰাকী ছোৱালীৰ ভূমিকাত অভিনয় কৰিছিল।

কেৰিয়াৰ

গোলবাহাৰীক আফগান চলচ্চিত্ৰ পৰিচালক ছিদ্দিক বাৰমাকে কাবুলৰ ৰাস্তাত ভিক্ষা কৰি ফুৰোঁতে চিনি পাই ওছামা চলচ্চিত্ৰত মুখ্য চৰিত্ৰত অভিনয়ৰ সুযোগ দিয়ে। এই চলচ্চিত্ৰই “বেষ্ট ফৰেইন ফিল্ম” শাখাত গোল্ডেন গ্ল'ব বঁটা লাভ কৰে। গোলবাহাৰীৰ অভিনয় বহু সমালোচকৰ দ্বাৰা প্ৰশংসিত হয়, ইয়াৰ ভিতৰত দ্য এৰিজোনা ৰিপাব্লিকৰ ৰিচাৰ্ড নিচেনেও অন্তৰ্ভুক্ত, যিয়ে লিখিছিল, “মাৰিনা গোলবাহাৰীৰ অভিনয়ত কোনো অভাৱ নাই।”

২০১২ চনত প্ৰকাশিত কিতাপ শ্বেক্সপীয়েৰ ইন কাবুলত (লেখক কায়েছ আকবৰ ওমৰ আৰু ষ্টিফেন লেণ্ড্ৰিগান) গোলবাহাৰীৰ বিষয়ে উল্লেখযোগ্যভাৱে আলোচনা কৰা হৈছে। এই কিতাপত ২০০৫ চনত কাবুলত আৰু পিছলৈ আফগানিস্তানৰ আন অঞ্চলত মঞ্চস্থ কৰা দাৰি ভাষাৰ শ্বেক্সপীয়েৰৰ নাটক লাভচ্ লেবাৰ্চ ল'ষ্টৰ প্ৰদৰ্শনৰ বিৱৰণ দিয়া হৈছে।

ব্যক্তিগত জীৱন

গোলবাহাৰী নুৰুল্লাহ আজিজিৰ সৈতে বিবাহিত, যি আফগানিস্তানৰ চলচ্চিত্ৰ আৰু টেলিভিছন উদ্যোগৰ সৈতে জড়িত।

দক্ষিণ কোৰিয়াৰ এখন চলচ্চিত্ৰ উৎসৱত মূৰত আৱৰণ নিদি ফটোগ্ৰাফ তোলা হোৱাৰ পিছত গোলবাহাৰীয়ে একাধিক মৃত্যুৰ ভাবুকি লাভ কৰে। ইয়াৰ ফলত তেওঁ আৰু তেওঁৰ স্বামী ফ্ৰান্সত শৰণাৰ্থী আশ্ৰয় কেন্দ্ৰত নিৰ্বাসিত জীৱন যাপন কৰি আছে।

বঁটা আৰু মনোনয়ন

ম'লডিষ্ট আন্তঃৰাষ্ট্ৰীয় চলচ্চিত্ৰ উৎসৱ (২০০৩) — “বেষ্ট য়ং এক্টৰ এৱাৰ্ড” ওছামা চলচ্চিত্ৰৰ বাবে

তথ্যসূত্ৰ

বাহ্যিক সংযোগ

শ্ৰেণী:আফগান অভিনেত্ৰী
মৰিয়ম

মৰিয়ম, জৰ্জিয়াৰ এগৰাকী ৰাণী আৰু ৰিজেণ্ট আছিল। ভাছপুৰাকানৰ আৰ্মেনিয়ান ৰজা জন-চেনেকেৰিম আৰ্টছৰুনিৰ কন্যা আৰু জৰ্জিয়াৰ ৰজা প্ৰথম জৰ্জৰ প্ৰথম পত্নী। জৰ্জিয়াৰ এগৰাকী বিধৱা ৰাণী হিচাপে তেওঁ ১০২৭ চনৰপৰা ১০৩৭ চনলৈকে নাবালক পুত্ৰ চতুৰ্থ বাগ্ৰাটৰ বাবে ৰিজেণ্ট হিচাপে শাসন কৰিছিল আৰু বাইজেণ্টাইন সাম্ৰাজ্যৰ সৈতে কূটনীতিৰ সৈতে জড়িত আছিল।

জীৱন

মৰিয়ামে প্ৰথম পত্নী হিচাপে প্ৰথম জৰ্জ (ৰাজত্ব: ১০১৪-১০২৭)ক বিয়া কৰাইছিল যদিও ৰজাই বিবাহ বিচ্ছেদ কৰা যেন লাগে যাতে তেওঁ আলানিয়াৰ ৰজাৰ কন্যা আলডাক বিয়া কৰাব পাৰে। জৰ্জৰ মৃত্যু আৰু ১০২৭ চনত তেওঁলোকৰ পুত্ৰ চতুৰ্থ বাগ্ৰাটে জৰ্জিয়াৰ সিংহাসনত আৰোহণ কৰাৰ পাছত মৰিয়ামে পুনৰ বিশিষ্টতা লাভ কৰে। বাগ্ৰাটৰ শৈশৱৰ সময়ছোৱাত তেওঁ গ্ৰেণ্ডীসকলৰ সৈতে বিশেষকৈ ড্যুক লিপাৰিট আৰু ইভানৰ সৈতে ৰিজেন্সি ভাগ কৰিছিল। ১০৩১/২ চনত মাৰিয়ামে বাগ্ৰাটৰ হৈ কনষ্টেণ্টিনোপলত থকা তৃতীয় ৰোমানোছ আৰ্গাইৰছৰ দৰবাৰলৈ যায় আৰু পুত্ৰৰ বাবে শান্তি চুক্তি, কুৰ'পলেটৰ মৰ্যাদা আৰু বাইজেণ্টাইন কইনা হেলেনা (তৃতীয় ৰোমানোছৰ ভাতৃ বেচিলৰ কন্যা) লৈ উভতি আহে।

বাগ্ৰাটে সম্পূৰ্ণ শাসন ক্ষমতা দখল কৰাৰ পাছতো জৰ্জিয়াৰ ৰাজনীতিত মৰিয়মে বিশিষ্ট ভূমিকা পালন কৰি থাকিল। জৰ্জিয়াৰ বুৰঞ্জীত আৰ্মেনিয়ানসকলক তেওঁৰ পিতৃ-মাতৃৰ বাবে তেওঁৰ প্ৰজা বুলি কোৱা হৈছে, ১০৪৫ চনত অৱশেষত বাইজেণ্টাইনসকলে চহৰখন সংযুক্ত কৰাৰ আগতে অনিৰ ওপৰত তিনিমাহজোৰা জৰ্জিয়ান নিয়ন্ত্ৰণৰ সম্ভাৱ্য উল্লেখ আৰু ১০৩৩ চনত বাগ্ৰাটৰ সতীয়া ভাতৃ ডেমেট্ৰেৰ ভৱিষ্যতৰ সন্দৰ্ভত বাগ্ৰাট আৰু মৰিয়মৰ মাজত হোৱা মতানৈক্যৰ কথা উল্লেখ কৰা হৈছে এনাকোপিয়াৰ দুৰ্গ। মৰিয়মে ভাইসকলৰ মাজত মিলনৰ পোষকতা কৰিছিল আৰু বিদ্ৰোহী ডেমেট্ৰেক পুনৰ আনুগত্যলৈ অনাৰ অসাৰ প্ৰচেষ্টা চলাইছিল। ১০৫০ চনত বাইজেণ্টাইন দৰবাৰত বাগ্ৰাটৰ বলপূৰ্বক নিৰ্বাসনৰ সময়ত মৰিয়মে নিজৰ পুত্ৰৰ লগত গৈছিল আৰু কনষ্টেণ্টাইন নৱম মনোমাচোছৰ ৰাজত্বকালত কনষ্টেণ্টিনোপলত তিনি বছৰ তেওঁৰ সৈতে বাস কৰিছিল।

খ্ৰীষ্টান গীৰ্জা আৰু মঠৰ ভেটিলৈ আগবঢ়োৱা অৱদানৰ বাবে মৰিয়ম বিশিষ্ট আছিল। জৰ্জিয়ান, গ্ৰীক আৰু আৰ্মেনিয়ানকে ধৰি কেইবাটাও ভাষাত তেওঁ পাকৈত আছিল। মৰিয়মক ইয়াৰ চিনডিকনত থকা ইভিৰন মঠলৈ (মাউণ্ট এথছত) অনুদানৰ বাবে স্মৰণ কৰা হয়। জৰ্জিয়াৰ বিশিষ্ট সন্ন্যাসী আৰু পণ্ডিত জৰ্জ দ্য হাগিঅ’ৰাইটৰ সৈতে তেওঁৰ সম্পৰ্কৰ বাবে তেওঁ পৰিচিত আছিল যাৰ তত্ত্বাৱধানত মাৰিয়াম অৱশেষত এগৰাকী নন হৈ পৰিব। লাইফ অৱ জৰ্জ দ্য হাগিঅ’ৰাইটৰ মতে, নাতিনীয়েক মাৰ্থা-মাৰিয়াই মাইকেল সপ্তম ডুকাছৰ সৈতে বিবাহপাশত আবদ্ধ হোৱাৰ পিছত (১০৬৫) মাৰিয়ামে এণ্টিয়কৰ গৱৰ্ণৰ আৰু পিতৃপুৰুষৰ বাবে সাম্ৰাজ্যবাদী আদেশ লৈ জেৰুজালেমলৈ আৰু অধিক তীৰ্থযাত্ৰা কৰাৰ উদ্দেশ্যেৰে আণ্টিয়কলৈ যাত্ৰা কৰে। এইবোৰে অৱশ্যে ৰাণীক ছাৰাচেনৰ অধীনত থকা জেৰুজালেম ভ্ৰমণৰপৰা বিৰত থাকিবলৈ বুজাই দিলে; জৰ্জ দ্য হাগিঅ'ৰাইটে নিজেই তাইৰ ধন লৈ তাত থকা দুখীয়া আৰু মঠবোৰৰ মাজত বিতৰণ কৰিলে।

মৰিয়মৰ মৃত্যুৰ কথা বুৰঞ্জীত উল্লেখ কৰা হোৱা নাই; ১০৭২ চনত চতুৰ্থ বাগ্ৰাটৰ মৃত্যুশয্যাত উপস্থিত আছিল, আৰু ১১০৩ চনৰ ভিতৰত তেওঁ নিশ্চিতভাৱে মৃত্যুমুখত পৰিছিল যেতিয়া তেওঁক ৰুইচি–উৰ্বনিচিৰ জৰ্জিয়ান গীৰ্জা পৰিষদৰ ৰেকৰ্ডত স্মৰণ কৰা হয়।

তথ্যসূত্ৰ

শ্ৰেণী:আৰ্মেনিয়াৰ ব্যক্তি
ফুটুকী জেঠী

ফুটুকী জেঠী বা হালধীয়া ফুটুকী জেঠী (বৈজ্ঞানিক নাম: Ambystoma maculatum) সাধাৰণতে আমেৰিকা বা কানাডাত পোৱা এবিধ সৰীসৃপ।

বৰ্ণনা

এই ফুটুকী জেঠী বা চালামেণ্ডাৰ প্ৰায় ১৫-১৯ ছে. মি. দীঘল। ইয়াৰ ৰং সাধাৰণতে ক'লা কিন্তু কেতিয়াবা গাঢ় নীলা বা মটীয়া ৰঙৰো হয়। ইয়াৰ পিঠিত দুশাৰী হালধীয়া (বা কমলা-হালধীয়াৰ মিশ্ৰণ) ৰঙৰ দুশাৰী ফুটুকীয়া শাৰী থাকে। সাধাৰণতে ইয়াৰ মূৰৰফালে থকা ফুটবোৰ কমলা আৰু পিছফালে থকাবোৰ হালধীয়া হোৱা দেখা যায়।

প্ৰকৃতি

ইহঁতে ডাঠ হাবিত ঘৰ সাজে আৰু কণী পাৰে পুখুৰী বা তেনে জলাশয়ৰ পানীত। বেছিভাগ সময় ইহঁতে নিজকে শেলুৱৈ ধৰা কাঠ বা শিলৰ তলত লুকুৱাই ৰাখে। শীতকালত ইহঁতে মাটিৰ তলত থাকে। প্ৰতিৰক্ষাৰ বাবে নিজকে লুকুৱাই ৰখা, বিষ নিক্ষেপ কৰা আদি উপায় অৱলম্বন কৰে। শত্ৰুৱে আক্ৰমণ কৰিলে ইহঁতে নিজৰ নেজডাল দেহৰপৰা বিচ্চিন্ন কৰি হাত সাৰিব পাৰে। এই সৰি পৰা অংশবোৰ পিছত পুনৰ্গঠন হয়।

জীৱনচক্ৰ

ইহঁতে বসন্ত কালত পুখুৰী বা তেনে জলাশয়ৰ পানীত কণী পাৰে। এবাৰত এজনী মাইকী চালামেণ্ডাৰে ১০০ টালৈকে কণী পাৰে। কণী ফুটি পোৱালি ওলাবলৈ এমাহৰ পৰা দুমাহলৈকে সময় লয়।

খাদ্য

ইহঁতে ফৰিং, পোক-পৰুৱা, মকৰা আৰু আন সৰু সৰু সৰীসৃপ চিকাৰ কৰি খায়। ই নিশাচৰ।

একমাত্ৰ সালোক সংশ্লেষণকাৰী শেলাই বহনকাৰী প্ৰাণী

এক গৱেষণাত প্ৰমাণিত হৈছে যে, ফুটুকীয়া চালামেণ্ডাৰ ( বৈজ্ঞানিক নাম Ambystoma maculatum) নামৰ সৰীসৃপ প্ৰাণীবিধৰ দেহত পত্ৰহৰিৎযুক্ত শেলাই পোৱা গৈছে আৰু সেয়েহে ইয়াক এতিয়ালৈকে জনা প্ৰথম সালোক সংশ্লেষণকাৰী শেলাই বহনকাৰী মেৰুদণ্ডী প্ৰাণী বুলি অভিহিত কৰা হৈছে। এই আৱিষ্কাৰ ৩০ জুলাই, ২০১০ চনৰ Nature পত্ৰিকাত প্ৰকাশিত হৈছে।

ইয়াৰ ওপৰত হোৱা গৱেষণা

ডেলহাউচি বিশ্ববিদ্যালয়ৰ বিজ্ঞানী ৰায়ান কাৰ্ণি আৰু তেওঁৰ সতীৰ্থসকলে কেইবাবিধো চালামেণ্ডাৰৰ ভ্ৰূণৰ ওপৰত এক পৰীক্ষা চলাইছিল। এই পৰীক্ষাত এওলোকে সেই বিশেষ চালামেণ্ডাৰবিধৰ ভ্ৰূণৰ কিছুমান কোষৰপৰা এক বিশেষ ধৰণৰ সেউজীয়া আভা বিকিৰিত হোৱা দেখিবলৈ পালে। তাৰপৰাই তেওঁলোক প্ৰথমবাৰৰ বাবে ইয়াত পত্ৰহৰিৎ থকাৰ প্ৰমাণ পালে। এই পত্ৰহৰিতেই সূৰ্য্যৰ পোহৰ শোষণ কৰি সালোক সংশ্লেষণৰ জৰিয়তে কাৰ্বন ডাই অক্সাইড আৰু পানীৰ ৰাসায়নিক ক্ৰিয়াৰ দ্বাৰা গ্লুক’জ প্ৰস্তুত কৰে। তেওঁলোকৰ মতে এই জীৱবিধৰ ভ্ৰূণৰ সালোকসংশ্লেষণকাৰী এবিধ শেলাইৰ লগত যথেষ্ট মিল আছে। তেওঁলোকে পিছত এটা ঠিক প্ৰষ্ফুটিত হোৱাৰ আগৰ সময়ৰ ভ্ৰণৰ Transmission Electron Microscopy ৰ দ্বাৰা ছবি লৈ এই মন্তব্যত উপনীত হয়।

পৰিঘটনাটো প্ৰকৃততে

বিজ্ঞানীৰ দলটোৱে প্ৰকৃততে সেই ভ্ৰণসমূহত শেলাইবিধ আৰু চালামেণ্ডাৰৰ মাইট’কন্দ্ৰিয়াই সহাৱস্থান কৰি থকা বুলিহে কৈছে। ইয়াৰদ্বাৰা দুয়ো দুয়োৰে পৰা লাভবান হৈছে।
কিন্তু এনেকৈ এবিধ জীৱৰ কলাসমূহৰ মাজত এবিধ উদ্ভিদে সহাবস্থান কৰি থকাটো অসম্ভৱ। কাৰণ যিকোনো প্ৰাণীত প্ৰতিৰক্ষা কৰিবলৈ থকা কলাসমূহে দেহত সোমোৱা যিকোনো বাহ্যিক পদাৰ্থকে দেহত সোমোৱাত বাধা প্ৰদান কৰে আৰু দেহক সুৰক্ষিত কৰি ৰাখে। যদিহে সুৰক্ষাপ্ৰণালীৰ বাধা অতিক্ৰমি দেহত সেইসমূহ পদাৰ্থ প্ৰৱেশ কৰে, জীৱটোৰ দেহ আক্ৰান্ত হ’ব নাইবা জীৱটোৰ মৃত্যু হ’ব। বিজ্ঞানীসকলে এটি মাতৃ চালামেণ্ডাৰৰ জৰায়ুৰ পৰা দেহলৈ সংযোজিত নলীৰ বেৰতো এই পদাৰ্থসমূহ প্ৰত্যক্ষ কৰিছে। ইয়াৰ অৰ্থ এয়াই যে মাতৃৰ পৰা ভ্ৰূণলৈ এই পদাৰ্থবোৰ গৈছে অথাৎ সেইটো কোনো আক্ৰান্ত ভ্ৰুণ নহয়। কিন্তু এই সহাৱস্থানক লৈ এতিয়াও দ্বিমত নথকা নহয়।

তথ্য সংগ্ৰহ

Database entry includes a range map and a brief justification of why this species is of least concern.

বাহ্যিক সংযোগ

Ambystoma maculatum at CalPhotos
Ambystoma maculatum: Information at ADW

Yellow-spotted Salamander (Ambystoma maculatum) , Natural Resources Canada

শ্ৰেণী:জীৱবিজ্ঞান
শ্ৰেণী:জেঠী
ইয়চেত্তিৰা প্ৰেমা কাৰিয়াপ্পা

ইয়চেত্তিৰা প্ৰেমা কাৰিয়াপ্পা এগৰাকী ভাৰতীয় ৰাজনৈতিক আৰু সমাজকৰ্মী। তেওঁ ভাৰতীয় জাতীয় কংগ্ৰেছ দলৰ এগৰাকী ৰাজনীতিবিদ,তেওঁ ভাৰতীয় সংসদৰ উচ্চ সদন ৰাজ্যসভাত কৰ্ণাটকক প্ৰতিনিধিত্ব কৰিছে৷ তেওঁ বাংগালুৰুৰ প্ৰাক্তন মেয়ৰ। তেওঁ কেন্দ্ৰীয় সমাজ কল্যাণ ব’ৰ্ডৰ অধ্যক্ষও।

ব্যক্তিগত জীৱন

১৯৫১ চনৰ ১৫ আগষ্টত বিৰাজপেটত সোমাইয়ান্দ বি কুশালাপ্পা আৰু থাংগাম্মাৰ ঘৰত প্ৰেমাই জন্মগ্ৰহণ কৰিছিল। মহীশূৰত কলেজীয়া শিক্ষা সম্পূৰ্ণ কৰি তেওঁ টেৰেছিয়ান কলেজৰ পৰা কলা শাখাত স্নাতক ডিগ্ৰী লাভ কৰে। পিছলৈ তেওঁ ১৯৭১ চনৰ ১৩ জুনত ইয়চেটিৰা এম কেৰিয়াপাক বিয়া কৰায়। তেওঁলোকৰ দুটা সন্তান, এজন পুত্ৰ আৰু এগৰাকী কন্যা আছে।

বাংগালোৰৰ মেয়ৰ

১৯৯০–৯১ চনৰ ভিতৰত প্ৰেমা কাৰিয়াপ্পা বাংগালুৰু চহৰ নিগমৰ ৰাজহুৱা হিচাপ সমিতিৰ অধ্যক্ষ আছিল। ১৯৯১ চনৰ পৰা ২০০১ চনৰ ভিতৰত বাংগালুৰু চহৰ নিগমৰ কৰ্পৰেটৰ আছিল। ১৯৯১–৯৩ চনত বঙাইগাঁও চহৰ নিগমৰ উপ-নেত্ৰী আছিল। ১৯৯৬–৯৭ চনত তেওঁ বাংগালুৰু চহৰ নিগমৰ দলীয় নেত্ৰী হয়। ১৯৯৬-৯৯ চনত তেওঁ কৰ্ণাটক প্ৰদেশ কংগ্ৰেছ কমিটীৰ সম্পাদিকা আছিল।

ৰাজ্যসভাৰ সদস্য

২০০২ চনৰ এপ্ৰিল মাহত তেওঁ ছয় বছৰৰ বাবে ৰাজ্যসভালৈ নিৰ্বাচিত হয়।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
দ্য গাইড (চলচ্চিত্ৰ)

দ্য গাইড (Поводир, পভদিৰ ) হৈছে ২০১৪ চনৰ ইউক্ৰেইনৰ নাটকীয় ছবি অলেছ ছানিনৰ পৰিচালনাত। ছবিখনত অভিনয় কৰিছে ষ্টেনিছলাভ বক্লান, এণ্টন গ্ৰীণ, জেফ বুৰেল, ইৰিনা ছানিনা, আৰু জামালা। ইয়াত ছোভিয়েত ইউক্ৰেইনৰ এটা অন্ধ চৰাইৰ গাইড হিচাপে কাম কৰা পিটাৰ শ্বেমৰক নামৰ এজন যুৱকৰ ওপৰত কেন্দ্ৰিত। অন্ধ লোকৰ বাবে বিশেষ অডিঅ’-বৰ্ণিত সংস্কৰণ আছে।

ইউক্ৰেইনৰ ৰাজ্যিক চলচ্চিত্ৰ সংস্থাৰ দ্বাৰা আংশিকভাৱে বিত্তীয় সাহায্য প্ৰদান কৰা প্ৰায় ₴১৬,৭৬২,০০০ বাজেটৰ সৈতে প্ৰণ্টো ফিল্মৰ প্ৰযোজক এই ছবিখন। তেতিয়া ছবিখন ১৬.৬ মিলিয়ন ডলাৰ উপাৰ্জন, যদিও ইউক্ৰেইনৰ ৰাজ্যিক চলচ্চিত্ৰ সংস্থালৈ ১৪.১ মিলিয়ন ডলাৰ ঘূৰাই দিয়া হয়, যাৰ ফলত প্ৰকৃত ৰাজহ প্ৰায় ২.৫ মিলিয়ন ডলাৰ হয়। ৮৭ সংখ্যক একাডেমী বঁটা প্ৰদান অনুষ্ঠানত ইয়াক শ্ৰেষ্ঠ বিদেশী ভাষাৰ ছবিৰ বাবে ইউক্ৰেইনৰ ছবি হিচাপে নিৰ্বাচিত কৰা হয়, কিন্তু মনোনীত নহ'ল। ভোটদান প্ৰক্ৰিয়াক লৈ ইউক্ৰেইনত ছবিখনৰ নিৰ্বাচনক লৈ কিছু বিতৰ্কৰ সৃষ্টি হৈছিল।

তাৰ পিছত পিটাৰক উদ্ধাৰ কৰে ইভান কোচেৰ্গা নামৰ এজন অন্ধ বাৰ্ড (কবজাৰ)য়ে। বিদেশত জীয়াই থকাৰ আন কোনো সম্ভাৱনা নথকাৰ বাবে পিটাৰ ইভানৰ গাইড হৈ পৰে। ইফালে ভ্লাদিমিৰে পিটাৰক বিচাৰিবলৈ বদ্ধপৰিকৰ।

পটভূমি

১৯৩০ চনৰ আৰম্ভণিত ছোভিয়েত–ইউক্ৰেইনত পটভূমি থকা এই ছবিখনত আমেৰিকান অভিযন্তা মাইকেল শ্যুমাৰ নিজৰ দহ বছৰীয়া পুত্ৰ পিটাৰৰ সৈতে সমাজবাদ গঢ়াৰ উদ্দেশ্যে খাৰ্কিভলৈ যাত্ৰা কৰে। পিটাৰে সেইখিনিতে অভিনেত্ৰী অলগাৰ প্ৰতি গভীৰ অনুৰাগ পোষণ কৰে, যাক আন এজন অনুৰাগী আছিল আয়ুক্ত ভ্লাদিমিৰ। মাইকেলে ছোভিয়েত কৰ্তৃপক্ষৰ গণ খাদ্য জব্দৰ গুপ্ত নথিপত্ৰ উদ্ধাৰ কৰাৰ বাবে ৰে'লগাড়ী চড়াৰ সময়তেই হত্যা কৰা হয়। পাছত পিটাৰে আন এটা ডবাত লুকি পিতৃ হত্যাকাণ্ডৰ পৰা বেঁচি গৈ সক্ৰিয় বাঁচি দাঁড়ায়।

IMDbত, দ্য গাইডৰ গড় ৰেটিং ৭.৭/১০।

অভিনয়

ইভান কোচেৰ্গাৰ চৰিত্ৰত ষ্টেনিছলাভ বক্লান
মাইকেল শ্বেমৰকৰ চৰিত্ৰত জেফ বাৰেলে
পিটাৰ শ্বেমৰকৰ চৰিত্ৰত এণ্টন স্বয়াটোস্লাভ গ্ৰীণ
কমৰেড ভ্লাদিমিৰৰ চৰিত্ৰত অলেকজেণ্ডাৰ কবজাৰ
অৰিচিয়াৰ চৰিত্ৰত ইৰিনা ছানিনা
অলগাৰ চৰিত্ৰত জামালা

অভ্যৰ্থনা

মুক্তি পোৱাৰ পিছৰে পৰা দ্য গাইডে সাধাৰণতে অনুকূল সমালোচনাৰ সৃষ্টি কৰিছে।  [ উদ্ধৃতিৰ প্ৰয়োজন]

বঁটা আৰু মনোনয়ন

ইউক্ৰেইনৰ অস্কাৰ কমিটীয়ে দ্য গাইডক মনোনীত কৰা বুলি ঘোষণা কৰাৰ পিছত ইউক্ৰেইনৰ চিনেমাট’গ্ৰাফাৰ এছ’চিয়েশ্যনৰ মুৰব্বী চেৰহি ট্ৰিম্বাককে ধৰি কেইবাজনো ব্যক্তিয়ে প্ৰতিবাদত কমিটীৰ পৰা ওলাই যায়।

বছৰ
বঁটা
শ্ৰেণী
মনোনীত ব্যক্তি
ফলাফল
২০১৪ চনত
Odessa আন্তৰ্জাতিক চলচ্চিত্ৰ মহোৎসব
শ্ৰেষ্ঠ অভিনেতা
ষ্টেনিছলাভ বক্লান

চিনেমেট’গ্ৰাফীৰ বাবে জুৰী বঁটা
চাৰ্গেই মিখালচুক

গ্ৰেণ্ড প্ৰিস্ক
অলেছ ছানিন

২০১৪ চনত
ৱাৰ্ছ আন্তৰ্জাতিক চলচ্চিত্ৰ মহোৎসৱ
গ্ৰেণ্ড প্ৰিস্ক
অলেছ ছানিন

২০১৫ চনত
বিশ্বব্ৰহ্মাণ্ড বহুসংস্কৃতিৰ চলচ্চিত্ৰ মহোৎসৱ
শ্ৰেষ্ঠ ছবিৰ বাবে গ্ৰেণ্ড প্ৰিস্ক
অলেছ ছানিন

তথ্যসূত্ৰ

বহিঃসংযোগ

ইণ্টাৰনেট মুভি ডেটাবেজে The Guide (ইংৰাজী)
Official website of THE GUIDE
Povodyr(The Guide) - Pressbook
শ্ৰেণী:চলচ্চিত্ৰ
পি. ভি. সিন্ধু

পুষৰলা ভেংকট সিন্ধু (; জন্ম: ৫ জুলাই ১৯৯৫) হৈছে এগৰাকী ভাৰতীয় বেডমিণ্টন খেলুৱৈ। ২০১৩ চনৰ ১০ আগষ্টত সিন্ধু ৱৰ্ল্ড চেম্পিয়নশ্বিপত পদক বিজয়ী প্ৰথম ভাৰতীয় একক খেলুৱৈ হিচাপে পৰিগণিত হয়। পি. ভি. সিন্ধুৱে ২০১৬ গ্ৰীষ্মকালীন অলিম্পিকত জাপানৰ নোজমি ওকুহাৰাক ২১-১৯, ২১-১০ ব্যৱধানত পৰাজিত কৰি মহিলাৰ বেডমিণ্টন একক ইভেণ্টৰ ফাইনেলত প্ৰৱেশ কৰে। ফাইনেলত তেওঁ বিশ্বৰ প্ৰথম স্থান অধিকাৰী কেৰ'লিনা মেৰিণৰ বিৰুদ্ধে প্ৰথম খেলত ২১-১৯ ৰ অগ্ৰগতি লাভ কৰে, দ্বিতীয় খেলত ১২-২১ ব্যৱধানত পৰাজিত হয় আৰু তৃতীয় তথা অন্তিম খেলতো ১৫-২১ ব্যৱধানত পৰাজিত হৈ ৰূপৰ পদক লাভ কৰে। তেওঁ হৈছে অলিম্পিকৰ মহিলা বেডমিণ্টনত ৰূপৰ পদক বিজয়ী প্ৰথম ভাৰতীয় মহিলা। তদুপৰি তেওঁ অলিম্পিকত ৰূপৰ পদক লাভ কৰা ভাৰতৰ আটাইতকৈ কম বয়সীয়া মহিলা।
২০১২ চনৰ ২১ ছেপ্তেম্বৰত তেওঁ ৱৰ্ল্ড ফেডাৰেচন ৰেংকিঙৰ শীৰ্ষ ২০টা স্থানত স্থান লাভ কৰিছিল। ২০১৩ চনৰ ১০ আগষ্টত তেওঁ ৱৰ্ল্ড চেম্পিয়নশ্বিপত পদক অৰ্জন কৰে। ২০১৫ চনৰ ৩০ মাৰ্চত সিন্ধুক ভাৰত চৰকাৰে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰীৰে বিভূষিত কৰে।

শৈশৱ আৰু প্ৰাথমিক প্ৰশিক্ষণ

পুষৰলা ভেঙ্কট সিন্ধু পি. ভি. ৰমন আৰু পি. বিজয়াৰ কন্যা; - উভয়েই পূৰ্বৰ ভলিবল খেলুৱৈ আছিল। ইয়াৰোপৰি পিতৃ ৰমনে তেওঁৰ ক্ৰীড়াৰ বাবে চৰকাৰৰ পৰা অৰ্জুন পদকো লাভ কৰিছিল। তেওঁৰ পিতৃ পেছাদাৰী ভলিবল খেলিছিল যদিও, সিন্ধুৱে ২০০১ অল ইংলেণ্ড অপেন বেডমিণ্টন চেম্পিয়ন পুল্লেলা গোপীচান্দৰ সাফল্যত অনুপ্ৰাণিত হৈ ভলিবলৰ সলনি বেডমিণ্টন আকোঁৱালী লয়। তেওঁ আঠ বছৰ বয়সৰ পৰাই বেডমিণ্টন খেলিবলৈ আৰম্ভ কৰে। সিন্ধুৱে প্ৰথমে ছেকেন্দ্ৰাবদৰ ইণ্ডিয়ান ৰেলৱেৰ সংকেত প্ৰকৌশল আৰু টেলিযোগাযোগ ইনষ্টিটিউটৰ বেডমিণ্টন ক'ৰ্টত মেহবুব আলীৰ ওচৰত খেলাৰ প্ৰাৰম্ভিক শিক্ষা লয়। পিছত পুল্লেলা গোপীচান্দৰ বেডমিণ্টৱ একাডেমীত যোগদান কৰে। যদিও সিন্ধুৰ কৰ্মজীৱন সম্বন্ধে 'দ্য হিন্দু'ৰ এজন সংবাদদাতাই লিখিছে:
"এয়া সত্য যে তেওঁৰ বাসভৱনৰ পৰা ৫৬ কিমি দূৰত্ব স্বত্বেও তেওঁ দৈনিক সঠিক সময়ত ক'চিং কেম্পত প্ৰৱেশ কৰিছিল, এয়া সম্ভৱতঃ এজন ভাল বেডমিণ্টন খেলুৱৈ হোৱাৰ বাবে তেওঁৰ প্ৰয়োজনীয় কঠোৰ পৰিশ্ৰম আৰু প্ৰতিশ্ৰুতিৰ প্ৰতি তেওঁৰ প্ৰবল ইচ্ছাৰ প্ৰতিফলন। "
গোপীচান্দেও এই প্ৰতিনিধিৰ মতামতকে সমৰ্থন কৰি কৈছিল, "সিন্ধুৰ খেলাৰ সকলোতকৈ আকৰ্ষণীয় বৈশিষ্ট্য হৈছে তেওঁৰ মনোভাৱ আৰু কেতিয়াও নমনাৰ মনোবল"

সন্মান

ৰাষ্ট্ৰীয়

ৰাজীৱ গান্ধী খেলৰত্ন বঁটা(২০১৫-১৬), ভাৰতৰ ক্ৰীড়াক্ষেত্ৰৰ সৰ্বোচ্চ সন্মান।
পদ্মশ্ৰী, ভাৰতৰ চতুৰ্থ সৰ্বোচ্চ অসামৰিক সন্মান। (২০১৫)
অৰ্জুন বঁটা (২০১৩)

অন্যান্য

FICCI Breakthrough Sportsperson of the Year 2014
NDTV Indian of the Year 2014।
২০১৫ চনৰ মাকাও অপেন চেম্পিয়নশ্বিপছ জয় কৰা বাবে ভাৰতীয় বেডমিণ্টন সংস্থাৰ তৰফৰ পৰা।
২০১৬ মালায়েছিয়া মাষ্টাৰ্ছ বিজয়ৰ বাবে "ভাৰতীয় বেডমিণ্টন সংস্থা"ৰ তৰফৰ পৰা।

২০১৬ গ্ৰীষ্মকালীন অলিম্পিকত ৰূপৰ পদক লাভ কৰা বাবে
ছলমান খানৰ তৰফৰ পৰা, অলিম্পিকলৈ যোগ্যতা লাভ কৰা বাবে।
তেলঙ্গানা চৰকাৰৰ তৰফৰ পৰা।
দিল্লী চৰকাৰৰ পৰা।

তথ্য সংগ্ৰহ

বাহ্যিক সংযোগ

P. V. Sindhu at Olympic Gold Quest
P. V. Sindhu at Gopichand Badminton Academy
P. V. Sindhu at tournamentsoftware.com

শ্ৰেণী:ভাৰতৰ ব্যক্তি
শ্ৰেণী:ভাৰতৰ বেডমিণ্টন খেলুৱৈ
শ্ৰেণী:অলিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:মহিলা খেলুৱৈ
ঐশ্বৰ্য সখুজা

ঐশ্বৰ্য সখুজা-নাগ এগৰাকী ভাৰতীয় মডেল আৰু অভিনেত্ৰী। তেওঁ ২০০৬ চনত মিছ ইণ্ডিয়াৰ চূড়ান্ত প্ৰতিযোগী আছিল। ২০১০ চনৰ পৰা ২০১২ চনলৈকে চনী টিভিৰ শ্ব' ছাছ বীনা সসুৰালত ট'ষ্টীৰ চৰিত্ৰত অভিনয় কৰিছিল। সখুজা-নাগক দেখিবলৈ পোৱা অনুষ্ঠানৰ ভিতৰত‌ মেইন না ভূলুংগী, ত্ৰিদেৱিয়ান, ৰিষ্ট ডট কম আৰু য়েহ হাই চাহাটেইন উল্লেখযোগ্য। তেওঁ নাচ বলিয়ে ৭ আৰু Fear Factor: Khatron Ke Khiladi 7ৰ প্ৰতিযোগীও আছিল।

ব্যক্তিগত জীৱন

সখুজা-নাগে ২০১৪ চনৰ ৫ ডিচেম্বৰত তেওঁৰ দীৰ্ঘদিনীয়া প্ৰেমিক ৰোহিত নাগৰ সৈতে বিবাহপাশত আবদ্ধ হয়।

চলচ্চিত্ৰ

বছৰ
চলচ্চিত্ৰ
ভূমিকা
তথ্যসূত্ৰ
2007
ভূল ভুলৈয়া
শীৰ্ষক গীতৰ নৰ্তকী ৰূপে

2011
ইউ আৰ মাই জান
নিশা

২০১৯
উজড়া চমন
একতা

তথ্যসূত্ৰ

শ্ৰেণী:অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতীয় মডেল
৩ অক্টোবৰ

আজিৰ দিনটোত ঘটা কেইটামান উল্লেখযোগ্য ঘটনা হ’ল-

ঘটনাৱলী

১৯৩২ – ইৰাকে যুক্তৰাজ্যৰ পৰা স্বাধীনতা লাভ কৰে।
১৯৪৩ – দ্বিতীয় বিশ্বযুদ্ধঃ গ্ৰীচৰ লিংজিয়াডেছত (Lingiades) জাৰ্মান বাহিনীয়ে ৯২জন নাগৰিকক হত্যা কৰে।
১৯৫২ – যুক্তৰাজ্যই বিশ্বৰ তৃতীয় পাৰমাণৱিক শক্তি হিচাপে পৰিগণিত হ'বলৈ সফলতাৰে পাৰমাণৱিক অস্ত্ৰ পৰীক্ষা কৰে।
১৯৭৮ - কলকাতাত ভাৰতৰ প্ৰথম আৰু বিশ্বৰ দ্বিতীয় টেষ্ট টিউৱ শিশু দুৰ্গা ওৰফে কানুপ্ৰিয়া আগৰৱালাৰ জন্ম হয়। চিকিৎসা বিজ্ঞানী সুভাষ মুখোপাধ্যায় সৃষ্টিকৰ্তা আছিল।
১৯৯২ - গীত চেঠীয়ে বিশ্ব পেছাদাৰী বিলিয়ৰ্ড চেম্পিয়নশ্বিপ জয় কৰে।
২০১০ - দিল্লীত ১৯তম কমনৱেল্‌থ গেইমৰ শুভাৰম্ভ হৈছিল।

জন্ম

১৯২১ - তিলক হাজৰিকা, অসমীয়া সাংবাদিক আৰু সাহিত্যিক।
১৯৩০ - শশী শৰ্মা, অসমীয়া শিক্ষাবিদ, সাহিত্যিক, অনুবাদক, সমালোচক।
১৯৩৪ - হিতেশ্বৰ শইকীয়া, অসমৰ প্ৰাক্তন মুখ্যমন্ত্ৰী। (কিছুমান ঠাইত ৫ অক্টোৱৰ বুলি আছে)
১৯৩৫ - প্ৰতিমা পাণ্ডে বৰুৱা, গোৱালপৰীয়া লোকগীতৰ শিল্পী।
১৯৩৯ - উমেশ বৈশ্য, অসমীয়া শিল্পী,শিক্ষাবিদ, সাহিত্যিক।
১৯৪৯ - জে.পি. দত্ত, ভাৰতীয় চলচ্চিত্ৰ নিৰ্মাতা, পৰিচালক আৰু চিত্ৰনাট্য লেখক।
১৯৫৩ - দীপক মিশ্ৰ, ভাৰতৰ ৪৫তম মুখ্য ন্যায়াধীশ।
১৯৮১ - জ্লাটান ইব্ৰাহিমোভিছ, চুইডিছ পেছাদাৰী ফুটবলাৰ।

মৃত্যু

১৮৬৭ - ইলিয়াছ হোৱে, আমেৰিকান অভিযন্তা আৰু চিলাই মেচিনৰ আৱিষ্কাৰক।
১৮৯৬ - ৱিলিয়াম মৰিছ, ইংৰাজ কবি আৰু সাহিত্যিক। (জন্ম: ১৮৩৪ চন)
১৯২৩ - কাদম্বিনী গাংগুলী, ভাৰতীয় চিকিৎসক। তেওঁ ব্ৰিটিছ সাম্ৰাজ্যৰ পৰা স্নাতক ডিগ্ৰী লাভ কৰা প্ৰথম গৰাকী মহিলা।
২০০৭ - এম এন বিজয়, ভাৰতীয় লেখক।
২০১১ - উত্তম বৰুৱা, অসমীয়া প্ৰবন্ধকাৰ আৰু নাট্যকাৰ।
২০১২ - আব্দুল হক আনছাৰী, ভাৰতীয় ধৰ্মতত্ত্ববিদ আৰু পণ্ডিত।(জঃ ১৯৩১)
২০১৭ - জালাল তালাবানি, ইৰাকী-কুৰ্দিছ ৰাজনীতিবিদ আৰু ইৰাকৰ ৰাষ্ট্ৰপতি (২০০৫-২০১৪), ৮৩ বছৰ বয়সত মৃত্যু হয়।

দিৱস

ৰাষ্ট্ৰীয় দিৱস (ইৰাক)।
ৰাষ্ট্ৰীয় প্ৰতিস্থা দিৱস (দক্ষিণ কোৰিয়া)।

বাহ্যিক সংযোগ

বিবিচি: এই দিনত ঘটা কেইটামান উল্লেখযোগ্য ঘটনা
দ্য নিউ য়ৰ্ক টাইমচ: এই দিনটোত ঘটা কেইটামান উল্লেখযোগ্য ঘটনা

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন

তথ্য সূত্ৰ